Iż-żagħżugħ Spanjol kien irrappurtat nieqes ilbieraħ filgħaxija Żagħżugħ Spanjol ta' 17-il sena nstab mejjet dalgħodu fil-bajja ta' St Peter's Pool f'Delimara. Kelliema għall-Pulizija kkonfermat mas-sit illum.com.mt li ż-żagħżugħ kien irrappurtat nieqes ilbieraħ filgħaxija u dlonk bdew it-tfittxijiet għalih. Dawn kellhom jieqfu tard ilbieraħ filgħaxija u komplew dalgħodu. Kien għall-ħabta tas-7:30am li l-Forzi Armati ta' Malta infurmaw lill-Pulizija li kien hemm katavru f'qiegħ il-baħar. Ħaddiema tal-Protezzjoni Ċivili tellgħu liż-żagħżugħ li mill-ewwel kien identifikat. Dwar dan infetħet inkjesta maġisterjali